പ്രതിവര്ഷം 100 ശതകോടി ഡോളര് വിദേശ നിക്ഷേപം ദേശീയ തന്ത്രപ്രധാന നിക്ഷേപ പദ്ധതിക്ക് തുടക്കമിട്ട് സൗദി ജിദ്ദ: പ്രതിവര്ഷം 100 ശതകോടി ഡോളര് വിദേശ നിക്ഷേപം ലക്ഷ്യമാക്കി ദേശീയ തന്ത്രപ്രധാന നിക്ഷേപ പദ്ധതിക്ക് തുടക്കമിട്ട് സൗദി അറേബ്യ. കിരീടാവകാശിയും സാമ്ബത്തിക വികസന കാര്യ കൗണ്സില് ചെയര്മാനുമായ അമീര് മുഹമ്മദ് ബിന് സല്മാനാണ് കഴിഞ്ഞ ദിവസം ഇതു സംബന്ധിച്ച പ്രഖ്യാപനം നടത്തിയത്. വിഷന് 2030 ന്റെ ലക്ഷ്യങ്ങള് കൈവരിക്കാനുള്ള പ്രധാന സംരംഭങ്ങളിലൊന്നാണ് ഈ പദ്ധതി. രാജ്യം ഒരു പുതിയ നിക്ഷേപഘട്ടം ആരംഭിക്കുകയാണെന്ന് പദ്ധതിക്ക് തുടക്കമിട്ട് കിരീടാവകാശി പറഞ്ഞു. രാജ്യത്തിന് വലിയ നിക്ഷേപ ശേഷിയുണ്ട്. അത് സമ്ബദ് വ്യവസ്ഥയുടെ പ്രവര്ത്തനയന്ത്രത്തിനുള്ള ഊര്ജമാണ്. രാജ്യത്തിന്റെ വരുമാന സ്രോതസുകളെ വൈവിധ്യവത്കരിക്കുമെന്ന് വിഷന് 2030 പ്രഖ്യാപനവേളയില് വ്യക്തമാക്കിയിരുന്നു. അതിന്റെ ഭാഗമാണ് ദേശീയ നിക്ഷേപ പദ്ധതി. ദേശീയ സമ്ബദ്വ്യവസ്ഥയുടെ വളര്ച്ചയ്ക്കും അതിെന്റ സ്രോതസ്സുകള് വൈവിധ്യവത്കരിക്കാനും ഇത് സഹായിക്കും. ജി.ഡി.പിയിലേക്കുള്ള സ്വകാര്യ മേഖലയുടെ സംഭാവന 65 ശതമാനമായി ഉയരും. നേരിട്ടുള്ള വിദേശ നിക്ഷേപവും കൂടുതലായി എത്തും. എണ്ണേതര കയറ്റുമതിയുടെ അനുപാതം ആറ് ശതമാനത്തില് നിന്ന് 50 ശതമാനമായി ഉയര്ത്തും. 2030 ആകുമ്ബോഴേക്കും ആഗോള മത്സര സൂചികയിലെ ഒന്നാമത്തെ രാജ്യമായി മുന്നേറാനും ഈ പദ്ധതി സഹായിക്കും. നിക്ഷേപകരെ ശാക്തീകരിക്കും. അവസരങ്ങള് വികസിപ്പിക്കുകയും നല്കുകയും ചെയ്യുക, സാമ്ബത്തിക പരിഹാരങ്ങള് നല്കുക, മത്സരശേഷി വര്ധിപ്പിക്കുക, സര്ക്കാര്, സ്വകാര്യ മേഖലകള് തമ്മിലുള്ള പങ്കാളിത്തത്തിന്റെ ഫലപ്രാപ്തി വര്ധിപ്പിക്കുക എന്നിവയും ലക്ഷ്യമിട്ടുള്ളതാണ്. സ്വകാര്യ മേഖലയിലേക്കുള്ള വാതിലുകള് തുറക്കുകയും ഉല്പാദിപ്പിക്കാനും വളരാനും അഭിവൃദ്ധി പ്രാപിക്കാനും അനുവദിക്കുക എന്നതാണ് ഇപ്പോള് നമ്മുടെ ചുമതലയെന്നും കിരീടാവകാശി പറഞ്ഞു. ദേ ശീയ നിക്ഷേപ പദ്ധതിയിലൂടെ പ്രതിവര്ഷം നേരിട്ടുള്ള വിദേശ നിക്ഷേപം 388 ബില്യണ് റിയാലായി ഉയര്ത്താനും 2030 ഓടെ ആഭ്യന്തര നിക്ഷേപം പ്രതിവര്ഷം 1.7 ട്രില്യണ് റിയാലിലേക്ക് ഉയര്ത്താനും ലക്ഷ്യമിടുന്നു. ഈ ലക്ഷ്യങ്ങള് കൈവരിക്കുന്നതിലൂടെ രാജ്യത്തിന്റെ ജി.ഡി.പിയിലേക്കുള്ള നിക്ഷേപ അനുപാതം 2019 ലെ 22 ശതമാനത്തില് നിന്ന് 2030 ല് 30 ശതമാനമായി ഉയരുമെന്ന് പ്രതീക്ഷിക്കുന്നതായും സൗദി സമ്ബദ്വ്യവസ്ഥയുടെ കുതിപ്പിന് പദ്ധതി സഹായിക്കുമെന്നും അദ്ദേഹം കൂട്ടിച്ചേര്ത്തു .The post പ്രതിവര്ഷം 100 ശതകോടി ഡോളര് വിദേശ നിക്ഷേപം ദേശീയ തന്ത്രപ്രധാന നിക്ഷേപ പദ്ധതിക്ക് തുടക്കമിട്ട് സൗദി first appeared on MalayalamExpressOnline.